**NOTĂ INFORMATIVĂ
la proiectul hotărîrii Guvernului cu privire la aprobarea normelor de asigurare cu uniformă a polițiștilor de frontieră**

|  |
| --- |
| 1. **Denumirea autorului și, după caz, a participanților la elaborarea proiectului**
 |
| Proiectul hotărîrii Guvernului cu privire la aprobarea normelor de asigurare cu uniformă a polițiștilor de frontieră a fost elaborat de către Ministerul Afacerilor Interne.  |
| 1. **Condițiile ce au impus elaborarea proiectului de act normativ și finalitățile urmărite**
 |
| Normele de asigurare cu echipament a polițiștilor de frontieră sunt aprobate prin Hotărîrea Guvernului nr. 434/2012 cu privire la Poliția de Frontieră. Conform normelor aprobate polițiștii de frontieră sunt asigurați cu echipament, începînd cu 01.06.2013 pînă în prezent. Astfel, în procesul de asigurare și port al echipamentului s-a constatat că unele obiecte, datorită condițiilor, factorilor climaterici și de mediu în care se utilizează, se uzează înainte de termenul stabilit, fiind necesară micșorarea termenului de utilizare, iar pentru altele necesită a fi stabilit un termen de utilizare mai îndelungat.Prin urmare, în scopul asigurării polițiștilor de frontieră cu uniformă conform necesităților, considerăm oportună modificarea normelor de asigurare cu uniformă a polițiștilor de frontieră.Totodată, reieșind din faptul că denumirea Hotărîrii Guvernului nr. 434/2012 cu privire la Poliția de Frontieră nu mai reprezintă obiectul reglementării, datorită abrogării Anexelor nr. 1-5 prin Hotărîrile Guvernului nr. 1145/2018 și 1231/2018, iar punctul 3 al acesteia este în conflict cu articolul 15, alineatul (6), litera g¹) al Legii nr 98/2012 privind administrația publică centrală de specialitate (*litera g¹) introdusă prin Legea nr. 275/2016, în vigoare din 13.01.2017*), se impune aprobarea unei Hotărîri a Guvernului prin care se vor aproba normele de asigurare cu uniformă a polițiștilor de frontieră și se va abroga Hotărîrea Guvernului nr. 434/2012 cu privire la Poliția de Frontieră. |
| 1. **Principalele prevederi ale proiectului și evidențierea elementelor noi**
 |
| Proiectul prevede aprobarea normelor de asigurare cu uniformă a polițiștilor de frontieră și abrogarea Hotărîrii Guvernului nr. 434/2012 cu privire la Poliția de Frontieră.Astfel, se propune a aproba următoarele norme de asigurare cu uniformă a polițiștilor de frontieră:* norma nr. 1 de asigurare cu uniformă a polițiștilor de frontieră care dețin grade speciale de chestor aferente corpului de ofițeri;
* norma nr. 2 de asigurare cu uniformă a polițiștilor de frontieră;
* norma nr. 3 de asigurare cu uniformă a elevilor din instituțiile de învățămînt din subordinea Inspectoratului General al Poliției de Frontieră;
* norma nr. 4 de asigurare cu uniformă a absolvenților Academiei „Ștefan cel Mare” a Ministerului Afacerilor Interne, specialitatea ,,Securitatea frontierei”;
* norma nr. 5 de asigurare suplimentară cu uniformă a personalului Fanfarei Poliției de Frontieră.
 |
| 1. **Fundamentarea economico-financiară**
 |
| Actualmente suma necesară pentru procurarea uniformei în decurs de un an pentru un polițist de frontieră constituie 8 478,91 lei, iar după operarea modificărilor aceasta se va majora cu 69,45 lei și va constitui 8 548,36 lei anual. Această majorare se datorează faptului că au fost adăugate un șir de obiecte de uniformă noi, care sunt absolut necesare pentru echiparea corespunzătoare a polițiștilor de frontieră. Totodată, o parte din cheltuielile pentru procurarea uniformei, la care termenul de port se micșorează, vor fi acoperite din economiile ce se vor efectua, urmare a măririi termenului de port pentru alte obiecte de uniformă. Implementarea prevederilor noului act normativ se va asigura din contul și în limitele mijloacelor alocate Poliției de Frontieră de la bugetul de stat. |
| 1. **Modul de încorporare a actului în cadrul normativ în vigoare**
 |
| Urmare aprobării proiectului de lege nu va fi necesară modificarea și/sau completarea altor acte normative. |
| 1. **Avizarea și consultarea publică a proiectului**
 |
| În vederea respectării prevederilor Legii nr. 239/2008 privind transparența în procesul decizional, proiectul s-a plasat pe pagina-web oficială a Ministerului Afacerilor Interne în rețeaua Internet [www.mai.gov.md](http://www.mai.gov.md), la compartimentul „Transparența”, secțiunea „Consultăripublice”, rubrica „Consultăripublice” și pe pagina-web [www.particip.gov.md](http://www.particip.gov.md).În temeiul art. 32 și 33 din Legea nr. 100/2017 cu privire la actele normative proiectul s-a transmis spre avizare Ministerului Finanțelor. |
| 1. **Constatările expertizei anticorupție**
 |
| În temeiul art. 34 și 38 din Legea nr. 100/2017 cu privire la actele normative proiectul s-a expediat Centrului Național Anticorupție, pentru a fi supus expertizei anticorupție. |
| 1. **Constatările expertizei juridice**
 |
| În temeiul art. 34 și 38 din Legea nr. 100/2017 cu privire la actele normative proiectul s-a expediat Ministerului Justiției, pentru a fi supus expertizei juridice. |

**Viceprim-ministru,**

**Ministru al afacerilor interne Andrei NĂSTASE**